That's Entertainment!
That's Entertainment! () je američki dokumentarni film snimljen 1974. godine u režiji Jacka Haleya Juniora. Napravljen je od strane studija MGM povodom proslave 50. obljetnice postojanja, i u njemu se nastoje evocirati njegovi najveći uspjesi, i to kroz kompilaciju najpoznatijih pjesama, odnosno plesnih točaka iz najpopularnijih i najuspješnijih mjuzikala po kojima je taj studio bio poznat. Film, u kome kao naratori i voditelji služe neke od najvećih MGM-ovih zvijezda, je, međutim, napravljen u vrijeme kada se studio nalazio u financijskoj krizi, odnosno bio u procesu preorijentacije sa proizvodnje filmova na vođenje kockarnica u Las Vegasu; u tom trenutku su bili prodani, van pogona ili napušteni mnogi od njegovih legendarnih studija gdje su se pravili filmovi, a što priznaju i neki od voditelja. Film je usprkos svemu tome postigao iznenađujući komercijalni uspjeh, te je čak, a što je bila prilična rijetkost za tadašnje hollywoodske, i općenito bilo koje druge, dokumentarne filmove dvije godine dobio nastavak pod naslovom That's Entertainment, Part II.

Izvori

Vanjske veze
 
 
 

Američki filmovi
Dokumentarni filmovi
Filmski mjuzikli